system
Răspunde în limba română, în stilul Wikipedia, cat mai corect gramatical.
user
Spune-mi câteva lucruri despre Atac (ziar).
assistant
ATAC este un cotidian național de scandal din România, deținut de omul de afaceri Marius Locic. Orientat în mare parte către articole de scandal și imagini paparazzi, ziarul „Atac” este cunoscut sub sloganul „Noi nu iertăm pe nimeni!”. Ziarul ATAC are și o ediție electronică, www.ziarulatac.ro, ce funcționează în regim de cotidian, dar, o dată pe săptămână, apare și ediția tipărită. Păstrează aceeași linie directă, cu anchete, investigații, dar și monden sau paparazzi, același ritm alert și aceeași atitudine agresivă, lipsită de compromisuri.

Istoric 

În anul 1998, într-o perioadă în care publicul românesc nu mai lua cu asalt tarabele, pentru a căuta "Evenimentul zilei" sau "Infractoarea mov", controversatul om de fotbal Mitică Dragomir arunca pe piață un săptămânal chiar mai controversat: "Atac la persoană". Se autointitula o publicație de scandal, iar cititorii se declarau siderați. 

Nu se mai văzuse, până atunci, ca un ziar să dezvăluie secretele persoanelor publice, ale vedetelor, să spună lucrurilor pe nume și să meargă drept la țintă. Realitatea este că toate acestea se făceau cu perdea și bun-simț, în comparație cu cele mai multe dintre publicațiile "onorabile" de acum.

În fapt, mai mult de jumătate dintre paginile "Atac la persoană" cuprindeau anchete și investigații, restul tratând subiecte mondene.

După aproximativ trei ani, Mitică Dragomir vindea brandul "Atac la persoană" redactorului-șef al publicației, Mihai Ghezea. Publicația a crescut ca forță, pe piață apărând și o serie de ediții locale, în mai toate orașele mari ale țării. Toate apăreau săptămânal, după modelul publicației-mamă, dar în zile diferite, astfel că, zilnic, "Atac la persoană" vedea lumina tiparului în câte un colț de țară.

În 2004, Mihai Ghezea a marcat o nouă premieră în presa românească. Săptămânalul "Atac la persoană" s-a transformat în cotidianul ATAC, un ziar de investigații, dar care s-a lansat printr-un scandal sexual enorm. Mai mulți fotbaliști de top, printre care și Adrian Mutu au fost surprinși de paparazzi ATAC în timp ce făceau sex cu starleta porno Laura Andreșan.

Materialele realizate de paparazzi au continuat, iar persoanele publice au început să cadă "în plasă", una după alta. Mai multe publicații au preluat modelul și și-au creat departamente de paparazzi.

După ce Mihai Ghezea a cedat publicația si dupa mai multe schimbari de actionariat, cotidianul ATAC a intrat în portofoliul omului de afaceri Marius Locic. lui Marius Locic. La data de 10 septembrie 2007, odată cu lansarea cotidianului Interesul Public, deținut tot de Marius Locic, ziarul Atac și-a schimbat poziția pe piață, din ziar de investigații în ziar monden și paparazzi. După o scurtă perioadă, Locic l-a înregimentat politic și nu numai, scăzând calitatea materialelor și fără a mai avea forța inițială. În cele din urmă, a fost închis.

După câțiva ani de pauză, ziarul ATAC a văzut din nou lumina tiparului, cu același Mihai Ghezea la timonă.

Redacția 

 Mihai Ghezea - Director General
 Constantin Georgescu - Redactor-șef
 Alina Nicolescu - Marketing/PR
 Teodora Dumitru - Manager
 Gelu Iordache - Producție

Note

Legături externe 
 www.ziarulatac.ro - Site web oficial

Ziare de scandal din România